Victor Pálsson

Guðlaugur Victor Pálsson (født 30. april 1991) er en islandsk fotballspiller som nå spiller for den amerikanske klubben D.C. United.

Faren er portugisisk. Pálsson tjenestegjorde i to år for den engelske klubben Liverpool FC etter en overgang fra danske AGF i januar 2009. Pálsson nådde imidlertid aldri lenger enn til benken for førstelaget til Liverpool FC, og 27. januar 2011 skrev han under på en 18 måneder lang kontrakt med Hibernian FC. Han ble umiddelbart en helt blant Hibs-fansen. Han er midtbanespiller, og har spilt på alderbestemte U17-, U18- og U19-landslag og debuterte i 2009 for U21-landslaget for Island.

Klubbfotball

AGF 
Pálsson har god teknikk og spilleforståelse, kombinert med en sterk fysikk, og det var store forventninger til ham i AGF. Han ble utnevnt til det største islandske talentet i hans årgang av Brian Steen Nielsen, og signerte i 2007 en treårskontrakt med det danske laget.

Liverpool 
Den 1. januar 2009 ble det kjent at Pálsson snart var klar for en overgang til det engelske storlaget Liverpool. Noen dager senere var overgangssummen på £300.000 avtalt mellom klubbene. Overgangen ble endelig bekreftet 9. januar, samtidig med at Pálsson signerte en kontrakt med Merseyside-klubben fram til 2011.

Pálsson fikk sin første kamp i den røde trøyen i en reservelagskamp mot Manchester United 29. januar 2009, der han fikk spille ca. 15 minutter som innbytter.

Hibernian 
Torsdag 27. januar 2011 meldte Victor Pálsson overgang fra Liverpool FC til den skotske klubben Hibernian FC. Pálsson skrev under på en 18 måneder lang kontrakt med hovedstadslaget i Skottland, etter at han bare hadde seks måneder igjen av sin kontrakt med Liverpool FC. Pálsson ble umiddelbart en hit i Skottland. Han var banens beste spiller både i debutkampen sin for Hibs borte mot Dundee United søndag 30. januar 2011 og i hjemmedebuten på Easter Road mot St. Mirren onsdag 2. februar 2011. Manager Colin Calderwood lovet umiddelbart å bygge sitt nye Hibernian-lag rundt Pálsson. 12. februar 2011 scoret han sitt første mål for Hibernian FC med et straffespark i 2-1-seieren over Kilmarnock FC. Prestasjonene utover våren 2011 var noe varierte.

Landslagsspill 
Pálsson har spilt U17 for Island og ble i 2008 plukket ut til U18-laget. I 2009 spilte han tre kamper for det islandske U19-landslaget og ble samme år tatt ut til U21-landslaget. I 2010 spilte Pálsson alle kampene for det islandske U21-laget.

Referanser

Eksterne lenker 
 

Victor Palsson
Victor Palsson
Fotballspillere for Aarhus GF
Fotballspillere for Liverpool FC
Fotballspillere for Dagenham & Redbridge FC
Fotballspillere for Hibernian FC
Fotballspillere for New York Red Bulls
Fotballspillere for NEC Nijmegen
Fotballspillere for Helsingborgs IF
Fotballspillere for Esbjerg fB
Fotballspillere for FC Zürich
Fotballspillere for SV Darmstadt 98
Fotballspillere for FC Schalke 04
Fotballspillere for D.C. United
Victor Palsson
Fødsler i 1991